cyanic-selkie/wikianc huggingface dataset:
Flora
miniatura|dereita|Eucalipto do Paseo da Ferradura en Santiago de Compostela. O termo flora designa o conxunto de especies vexetais presentes nun espazo xeográfico ou ecosistema determinado (por oposición a fauna). Por extensión, designa tamén os atlas que listan e describen as especies, identificando as plantas.
O número de especies é moi grande, pero tales repertorios a miúdo limítanse aos vexetais vasculares ou ás plantas de grans e ás súas principais especies. As coleccións de espécimes que serven para definir as diferentes especies son conservadas en herbarios. A rede de herbarios é importante a través do mundo, sendo a referencia que permite un encontro ós botánicos relacionando as denominacións e descubrimentos antigos e as identificacións actuais.
Saint-Georges-d'Hurtières
Saint-Georges-d'Hurtières é unha comuna francesa do departamento de Savoia, na rexión Ródano-Alpes. En 2006 tiña 267 habitantes. O lugar pertence ao distrito de Saint-Jean-de-Maurienne.
Xeografía
O concello de Saint-Georges-d'Hurtières ten unha superficie de 11,9 km², e unha densidade de poboación de 17,6 hab./km².
Antonio García Mosquera
Antonio García Mosquera, finado en Santiago de Compostela en xuño de 1936, foi un xornalista e editor galego.
Traxectoria
Xefe do Negociado municipal de Facenda de Santiago de Compostela. O 11 de outubro de 1889 fíxose coa propiedade e a dirección de El Pensamiento Galaico. Posteriormente foi administrador de El Pensamiento Gallego e El Correo de Galicia. Na ditadura de Primo de Rivera foi secretario da "Liga de Amigos" de Santiago de Compostela.
Vida persoal
Casou con Consuelo Saldarini Grimaldos.
Eirexe, Chapa, Silleda
Eirexe é un lugar dentro da parroquia de Chapa no concello de Silleda, provincia de Pontevedra. No ano 2011 tiña 32 habitantes, 20 homes e 12 mulleres. Neste lugar atópase a igrexa parroquial.
Toponimia
A orixe do topónimo é o latín, o lugar da igrexa.
Academia das Ciencias e as Artes de Televisión de España
Outorga os premios ós mellores programas de televisión, denominados Premios ATV. Un deses é o Premio Pilar Miró que se concede ó mellor de Guión para películas para televisión.
En 2006 celebráronse as vodas de ouro da televisión en España.
O xornalista galego Ignacio Ramonet é socio de honra desta institución.
Rioseco
O topónimo Rioseco pode referirse a:
Meritxell Colell Aparicio
Meritxell Colell Aparicio, nada en Barcelona en 1983, é unha directora de cinema catalá.
Comets on Fire
Comets on Fire é unha banda estadounidense de noise rock procedente de Santa Cruz (California). Formárona no ano 1999 o guitarrista e vocalista Ethan Miller e o baixista Ben Flashman, que estaban buscando crear unha música rítmica e sonicamente intensa sen prestar atención ás categorizacións.
Historia
A banda comezou en 1999 e editou o seu álbum de estrea, Comets on Fire, en 2001 a través do selo Alternative Tentacles. Este álbum amosaba a influencia de grupos como Butthole Surfers, Hawkwind e MC5. O seu seguinte traballo, Field Recordings from the Sun, publicouse a través de en 2002 e contaba co novo batería Utrillo Kushner.
Antes do seguinte traballo a banda incluíu a Ben Chasny, de Six Organs of Admittance, á súa formación no ano 2003. Anteriormente xa gravara e actuara con eles. Con esta formación conseguiron un contrato con Sub Pop Records e editaron o aclamado Blue Cathedral. O disco fixo que máis público se fixase na banda e permitíulles actuar de abreconcertos de grupos como Sonic Youth, Dinosaur Jr. e Mudhoney. No ano 2006 editaron o seu cuarto álbum, Avatar que amosaba á banda alonxándose so seu son noise psicodélico para facer un son máis tenue ás veces próximo ao rock clásico.
Destacan polo seu forte uso do Echoplex (un efecto tape delay), usado principalmente nas voces, pero tamén noutros instrumentos.
A banda está en hiato dende unha pequena xira europea que realizaron no 2008. No múmero de febreiro/marzo do 2011 da revista Rock-A-Rolla, Ben Chasny dixo que non existían plans na actualidade de reactivar a banda.
Penido, Chapa, Silleda
Penido é un lugar dentro da parroquia de Chapa no concello de Silleda, provincia de Pontevedra. No ano 2011 tiña 7 habitantes, 3 homes e 4 mulleres.
Fontefiz, Ucelle, Coles
Fontefiz é un lugar da parroquia de Ucelle no concello ourensán de Coles, na comarca de Ourense. Segundo o IGE, en 2011 tiña 3 habitantes (2 homes e 1 muller).
Neste lugar está o Pazo de Fontefiz, sede do Centro de Recursos Zooxenéticos de Galicia.
Porto deportivo de Ribadeo
miniatura|dereita|Porto de Ribadeo.
O porto deportivo de Ribadeo, coñecido historicamente como porto de Porcillán, é un porto deportivo da vila de Ribadeo, na Mariña lucense. Atópase localizado en Porcillán, no interior da ría de Ribadeo, na cara sur da ponte dos Santos da autovía A-8. É un dos dous portos deportivos con Bandeira Azul que existen na provincia de Lugo. alt=Porto deportivo de Ribadeo, dende a Ponte dos Santos|miniatura|Porto deportivo de Ribadeo, dende a [[Ponte dos Santos]] Se ben Porcillán foi o tradicional porto de Ribadeo, coa construción do Porto de Mirasol para adicalo a actividades comerciais, o peirao quedou adicado á pesca. Despois, coa creación do porto deportivo e as súas sucesivas ampliacións, a actividade pesqueira tamén foi trasladada a outra zona, o porto pesqueiro, quedando Porcillán só adicado a actividades deportivas e como atraque das lanchas que atravesan a ría con pasaxeiros.
Petismo
miniatura|Logo do Partido dos Trabalhadores (PT).
Orde Hermética da Alba Dourada
A Orde Hermética da Alba Dourada (The Hermetic Order of the Golden Dawn) foi unha asociación secreta fundada no Reino Unido a finais do século XIX.
En 1887 William Wynn Westcott, William Robert Woodman e Samuel Liddell MacGregor Mathers fundaron a sociedade baseada nas teorías da cábala, teosofía, filosofía oriental e o misticismo cristián. En 1888 fundouse o Templo de Isis-Urania en Londres. O sistema da orde baseábase no xerarquía e a iniciación como nas loxas masónicas, porén a diferenza destas admitían como iguais ás mulleres. En 1900 debido a conflitos internos diversas sociedades reclamaron ser a verdadeira Orde Hermética e acabou desaparecendo como tal.
Ordes Modernas
Estas son algunhas organizacións ocultistas que proclaman ser herdeiras da célebre Golden Dawn, e que están hoxe a actuar:
Petismo
O termo "petista" pode ser utilizado independente da filiación partidaria, como no seu día fixo Cristovam Buarque ao deixar o PT para afiliarse ao Partido Democrático Laborista (Brasil) (PDT), que dixo que inda que deixara o partido seguía a ser "petista".
Porto deportivo de Ribadeo
Ten 622 amarres e pertence ao ente público Portos de Galicia. Está xestionado polo Real Club Náutico de Ribadeo, fundado en 1974 e que ten a súa sede xunto ao porto.
A canle de acceso ós portos de Ribadeo necesita ser dragado periodicamente. en 2019 presupostanse medio millón de euros para facer o dragado, coa retirada duns 43 000 m3 de area cara a Mirasol e uns 4 300 na dársena do porto deportivo.
Antonio Mercero
Antonio Mercero Juldain, nado en Lasarte-Oria o 7 de marzo de 1936 e finado en Madrid o 12 de maio de 2018, foi un director e guionista de cine e televisión de orixe vasca.
Traxectoria
Naceu en Lasarte-Oria, Guipúscoa. Licénciase en Dereito na Universidade de Valladolid en 1958 e obtivo o título de Director de cine na Escola Oficial de Cine de Madrid en 1962. Debutou profesionalmente ese mesmo ano coa curtametraxe Lección de arte, coa que conseguiu o seu primeiro premio no Festival de San Sebastián. En 1963 dirixiu a súa primeira longametraxe Se necesita un chico, presentada no Festival de Bordighera (Italia) e de 1966 a 1970 rodou varios documentais para televisión.
Cabe salientar a súa película La cabina con José Luis López Vázquez en 1972. En 1970 comezou a realizar en TVE programas de ficción, sendo director das series de televisión como Verano azul (19 episodios), Crónicas de un pueblo (52 episodios) e Farmacia de guardia, todas elas con grande éxito e recoñecemento.
É pai de Antonio Santos Mercero, guionista de televisión coñecido por series como Hospital Central ou Lobos.
Aldea Oculta de Konoha
A Aldea Oculta de Konoha (木ノ葉隠れの里) (tamén coñecida simplemente como Konoha) é unha das cinco grandes aldeas ninjas do manga e anime Naruto. Atópase no País do Lume, no universo ficticio que sustenta á serie.
Historia
Durante o goberno de Yondaime (o cuarto Hokage) sufriu o ataque de Kyubi, un raposo monstruoso de nove colas, pero este líder puido selarlle no corpo de Naruto Uzumaki á conta da súa propia vida co jutsu: "Shiki Fuujin". Tras este suceso, o terceiro Hokage, Sarutobi, retomou o seu lugar ao mando de Konoha.
Uns doce anos despois, o malvado e ambicioso discípulo de Sarutobi, Orochimaru, o cal estaba exiliado da aldea, e é un dos sannin, atacou a aldea xunto aos seus aliados da Aldea Oculta da Area, aos cales enganara para iso. O ataque falla, pero para poder frustralo, Sarutobi sacrifica a súa vida.
Cabe destacar que tras este suceso os 4 primeiros hokages foron selados coa técnica de selado demoníaco.
Tsunade, outra dos sannin toma o cargo do quinto Hokage (Godaime), sendo convencida por Jiraiya e Naruto.
Ataque do Kyūbi
Ocorreu aproximadamente 13 anos antes de que comezase a serie. O raposo demo de nove colas atacou a aldea, e moitos ninjas perderon a vida por culpa disto. O Cuarto Hokage conseguiu selarlle dentro do seu propio fillo recentemente nado, Naruto Uzumaki, mediante a técnica de selado: "Shiki Fūjin", perdendo a súa propia vida e sendo a súa alma devorada polo deus da morte durante toda a eternidade. Avanzada a historia, revélase que foi Madara Uchiha o que lanzou ao raposo contra a aldea.
Masacre do Clan Uchiha
O masacre ocorreu aproximadamente 4 anos antes de que comezase a serie. Itachi Uchiha foi un respectado e altamente cualificado membro do Lendario Clan Uchiha. Itachi desexando máis poder quería liberar todo o potencial do seu clan. Unha noite asasinou a todos excepto ao seu irmán Sasuke, nun esforzo para pór a proba a súa capacidade. Tamén utilizou o masacre para espertar o lendario Mangekyou Sharingan, un avanzado variación do sharingan que poucos lograron. Máis tarde se revela que Itachi Uchiha non derroto só a todo o clan senón que recibiu a axuda de Madara Uchiha, pero que o fixo por salvar o mundo ninja tal coma se coñece e sobre todo ao seu irmán.
Invasión da Area e o Son
A invasión ocorreu aproximadamente un ano despois de que comezase a serie. Orochimaru era un exiliado de Konoha que buscaba vinganza contra o seu antigo país. Orochimaru asasinou e usurpou o lugar do Cuarto Kazekage e planeou a invasión xunto coa Aldea Oculta da Area. Orochimaru loitou xestionando o seu antigo galardón do Hokage Sarutobi. O terceiro viuse obrigado a utilizar a Técnica suicida do Deus da Morte para deter a Orochimaru. No entanto, só lle logrou selar a Orochimaru a capacidade de utilizar jutsus. Konoha perdeu a moitos dos seus ninjas na invasión (entre as vítimas estaba Hayate quen morreu ao descubrir o complot), pero lograron gañar con Orochimaru lesionado e a chegada do sannin Jiraiya. A Area soubo máis tarde que o seu Kazekage fora asasinado por Orochimaru antes, e inspirouse no conflito a través da suplantación, aínda sen ser conscientes.
Clans
Konoha é o fogar dalgúns clans poderosos e famosos neste mundo, algúns dos cales teñen unha Técnica de liña sucesoria. Ata os que non os posúen son igualmente formidables.
Clan Aburame
O Clan Aburame (油女一族) é quizais o máis misterioso de todos en Konoha. Usan insectos como armas e espías. Estes, os "kikaichu" ou "kikai mushi", denominados bichos destrutivos'', aliméntanse de chakra.
Os insectos viven en simbioses co corpo do ninja. Viven baixo a súa pel e aliméntanse do seu chakra. A relación é beneficiosa para ambos: os hóspedes proporcionan protección e alimento, converténdose en colmeas, mentres que os insectos convértense en servos do humano, permitíndolle realizar técnicas sen necesidade de selos ou de usar chakra. O bicho femia pode ser posto nun obxectivo, posto que o seu cheiro atrae aos machos; ademais, poden ser usados como exploradores. Por ese motivo, este clan é experto en espionaxe, (posto que se pode comunicar cos insectos), e en sixilo.
Un trazos característicos dos membros coñecidos é que levan lentes de sol sempre, e roupas que ocultan a totalidade do seu corpo, ata o pescozo e a boca.
"Aburame" significa "muller do aceite", parecido a cascuda (油虫).
Clan Akimichi
O Clan Akimichi (秋道一族) é un dos catro clans nobres de Konoha. son capaces de converter as calorías en chakra, que usan na súa técnica particular para aumentar en tamaño de partes do seu corpo, e outras relacionadas.
Este clan ten unha relación especial co clan Nara e o Clan Yamanaka. Durante polo menos dúas xeracións estes formaron un grupo "Ino-Shika-Cho", procedente dos nomes dos seus integrantes. Os "Akimichi" son o "Cho" do trío.
"Akimichi" significa "o camiño do outono". "Aki" significa "outono", que é tempo de colleita. "Michi" é a rúa, que é onde se vende comida.
"Ino", "Shika" e "Cho" son os nomes de tres cartas necesarias para obter unha alta puntuación no xogo de cartas Hanafuda.
Clan Hyūga
Este clan posúe a técnica de liña sucesoria: Byakugan que lles permite ve-lo chakra dun individuo e ver ata a 50 metros ó seu redor.
Clan Inuzuka
O nome "Inuzuka", significa "casa de cans", e era o nome dunha poderosa familia da Prefectura de Chiba no Xapón durante o Período Edo. Eran coñecidos como "cans guerreiros" e adoraban a "Inu" (can), unha deidad que representaba o símbolo zodiacal do can. O nome tamén está relacionado con "Hakkenden", unha novela sobre un can samurai.
Os membros coñecidos reciben o seu nome dunha parte do corpo dun can (nariz, garra, cabeiro), e os seus cans, de nomes de cores (vermello, gris, negro).
Clan Kurama
O Clan Kurama era coñecido por ser expertos en genjutsu, e aparece só no anime. Unha vez foi un dos máis activos e fortes de Konoha. Na actualidade, están en decadencia. Con todo, apareceu unha moza, Yakumo, con gran destreza nas habilidades do clan. Ela cría que o terceiro Hokage e Kurenai Yuhi planearon a morte do seu pai e o posterior selado dos seus poderes. Unkai Kurama, o máis ancián do clan e avó de Yakumo, revela que a habilidade desta moza é tan grande que pode facer que o cerebro créase a ilusión e provoque dano ao corpo. Yakumo non podía controlar ben o seu poder e por ese motivo as súas habilidades foron seladas pola mestra Kurenai, baixo ordenes do Hokage. Despois revélase que dentro da mente de Yakumo atópase o monstro Ide.
Clan Nara
O clan Nara (奈良一族) é coñecido por manipular as sombras e coidar dos cervos. mantiveron e ampliado un gran libro con preparacións e efectos de moitos medicamentos. Nel están anotados os efectos das pílulas que usa o Clan Akimichi. Os homes desta familia adoitan ser moi perezosos e senten atracción por mulleres mandonas.
O clan Nara ten polo menos un bosque ao que só poden acceder os seus membros, e que usa para colleitar compoñentes para medicamentos. Neste lugar é onde Shikamaru enterra vivo a Hidan, garantíndolle así unha eternidade baixo terra, posto que ninguén máis pode entrar alí con facilidade e desenterrarlle, sen que o saiban os do seu clan.
Os Nara son os membros Shika do trío "Ino-Shika-Cho".
O nome provén da cidade de Nara, no Xapón, que é coñecido pola abundancia de cervos (Shika).
Clan Sarutobi
O clan Sarutobi (猿飛一族) é o clan de ninjas tan poderosos, inda que actualmente falecidos como o Terceiro Hokage, Hiruzen, e Asuma. Pouco máis se sabe deste clan, o único membro vivo coñecido e Konohamaru, neto de Hiruzen e sobriño de Asuma.
Clan Senju
O clan Senju (千手一族) foi un dos dous clans fundadores da vila oculta de Konoha xunto co clan Uchiha. Diciase deles que eran o clan máis poderoso do mundo, sobre todo Hashirama Senju, o Shodai Hokage era coñecido por ser o único capaz de manexar o elemento Mokuton e capaz de controlar aos Biju coma mascotas. Outro Senju, Tobirama, foi o segundo Hokage, sendo un auténtico mestre das técnicas Suiton (acuáticas)
Na actualidade, outro Senju está á cabeza de Konoha, Tsunade, neta de Hashirama.
Clan Uchiha
O clan Uchiha era un dos clans mais poderosos da vila de Konoha até que Itachi Uchiha (un dos mais fortes do clan) nunha noite consegueu matar a todo o seu clan só deixando vivo ao seu irmán Sasuke Uchiha, por esa razón Sasuke odia tanto ao seu irmán e busca vinganza o ultímo que lle dixo Itachi ao seu irmán Sasuke foi: "Irmán estúpido. Se queres matarme, ¡maldime!, ¡ódiame! Podes levar unha existencia desprezable se queres. Foxe... escapa... ¡aférrate desesperadamente á vida!". E cando teñas uns ollos como os meus, ven a min." a iso dos ollos se refería ao Mangekyo (caleidoscopio) Sharingan, por iso sospeitábase de que Itachi matara ao seu mellor amigo Shisui Uchiho. Unha das técnicas de liña sucesoria do clan Uchiha é o sharingan e coñécese que o Mangekyou sharingan portábano 3 usuarios (sen contar a Kakashi) un é Itachi, os outros dous son Madara Uchiha e o seu irmán.
Finalmente descóbrese que o masacre do clan Uchiha foi ordenado polos mandamases da Vila e que Itachi o fixo por salvar a Aldea e o mundo ninja xa que o clan planeaba un golpe de estado.
Clan Yamanaka
O Clan Yamanaka (山中家) posúe unha florería e especialízase en manipular a mente da xente. Os Yamanaka son os "Ino" do trío "Ino-Shika-Cho".
"Yamanaka" significa "no medio da montaña".
As técnicas propias do clan Yamanaka son:
Jutsu de posesión de mentes (Shintenshin non jutsu): con esta técnica conséguese entrar na mente do adversario e así controlalo, mentres que o corpo orixinal mantense inconsciente. Con todo, se o corpo que está sendo controlado sofre danos, estes sufriranse tamén no de Ino.
Técnica de bloqueo mental: provoca que o opoñente esqueza o que tiña pensado facer nese instante.
Técnica de confusión mental (Shinrashin non jutsu): fai que o opoñente non distinga entre opoñentes e aliados, atacando así a uns e a outros sendo capaz ata de atacarse a si mesmo.
Hokage
Konoha tivo cinco Hokages (火影) que desde que o Primeiro Hokage fundase a aldea 60 anos antes do inicio da serie dirixiron a aldea. O Quinto Hokage segue no posto. Adoitan ser o ninja máis forte de Konoha.
Primeiro Hokage
O primeiro Hokage (初代火影) ás veces chamado Hashirama Senju, foi un dos fundadores de Konoha e líder do clan Senju do bosque. Era o irmán máis vello do Segundo Hokage, e o avó de Tsunade. A súa alma foi selada por Hiruzen Sarutobi, Terceiro Hokage, cando Orochimaru resucitono para obrigarlle a loitar ao seu lado. A súa figura está nunha das estatuas do Vale do Fin, xunto á de Madara Uchiha, en representación á batalla que sostiveron nese lugar.
Orochimaru usou o seu ADN para algúns experimentos xenéticos, implantándoo en 60 suxeitos de proba, dos cales, só Yamato sobreviviu. Con iso, Orochimaru quería duplicar algunhas das técnicas de liña sucesoria Mokuton que lle caracterizaban, e a súa habilidade para controlar aos Bijū.
Esta habilidade era amplificada grazas ao colgante que logo deu a Tsunade, que máis tarde llo deu a Naruto por unha aposta.
Para ilustrar a súa propia idade, Kakuzu revela que unha vez loitou con el, aínda que non se narra o combate. Mantivo unha loita con Madara Uchiha no Val do Fin, na que resultou vencedor.
A súa principal técnica é a invocación de árbores milenarias cos cales poboou a vila oculta da folla (información dada na serie polos das unidades ANBU nos exames de chunin cando morreu o terceiro mestre hokage)
Segundo Hokage
O segundo Hokage (二代目火影), irmán máis novo do Primeiro Hokage, tamén coñecido coma Tobirama Senju. Era un especialista en técnicas de auga, ata o punto de que non necesitaba unha fonte do líquido para levalas a cabo. Foi o sensei do terceiro Hokage, Homura Mitokado e Koharu Utatane. Sendo o que lle designou como o seu sucesor. A súa alma foi selada polo terceiro Hokage cando Orochimaru resucitoulle para obrigarlle a loitar ao seu lado.
No a saga de recheo do País do Té o antigo jōnin de Konoha Aoi Rokusho dixo que o segundo Hokage esgrimía a espada Raijin, cuxa folla estaba feita de enerxía e podíase retraer ata a empuñadura. O seu aprendiz, Idate Morino roubouna na crenza de que se faría chūnin desta forma. A pesar de estar feita de enerxía, a folla podía ser crebada como a de calquera outra espada(e é nesta saga de recheo, Naruto a quebra co seu rasengan grazas a unha greta que fixera Sasuke co chidori). Tamén é o creador de ANBU e da Policia Militar de Konoha (Clan Uchiha).
Terceiro Hokage
O terceiro Hokage (三代目火影), tamén coñecido coma Hiruzen Sarutobi. Chamábanlle "O Mestre" debido ao seu incrible poder intelectual e ao seu amplo coñecemento das técnicas ninja, chegándose a dicir del que coñecía todas as técnicas da aldea. Pola súa idade abdicou do seu cargo, para que o Cuarto Hokage, máis novo, substituíselle.
Non embargante o Yondaime Hokage morreu durante a batalla contra o Kyubi. Por esta razón, Sarutobi viuse na obriga de retomar o seu posto de Hokage sendo máis vello, xa que non se atopaba un substituto mellor.
Durante as finais do exame de Chunnin, Orochimaru invade Konoha e a pelexa entre Sarutobi e Orochimaru é inevitable. A batalla é dominada case na súa totalidade polo Ex-Sannin que usou o Jutsu prohibido de invocación humana (Kuchiyose, Edo Tensei) para invocar ao Primeiro e ao Segundo hokage. Nese momento, Orochimaru sente que ten as de gañar pero nese instante o Terceiro Hokage sen ter máis opción usa a técnica que usou o Cuarto para selar ao Kyubi en Naruto co fin de selar a Orochimaru e aos seus antecesores. Pero o seu alumno consegue que só logra selarlle os seus brazos imposibilitándoo de utilizar jutsus. Logo disto morre. É sucedido por Tsunade.
Cuarto Hokage
O carto Hokage (四代目火影), tamén coñecido coma Minato Namikaze. Minato foi alumno de Jiraiya, un dos Sannin, pero se descoñece a identidade dos seus compañeiros de equipo. Máis tarde, como se mostra no Kakashi Gaiden, converteuse no sensei jōnin de Kakashi Hatake, Rin e Obito Uchiha. Nesta época xa era unha lenda entre os ninjas de Konoha e as demais aldeas, e temido polo inimigo polas súas habilidades, coñecido coma "O Lostrego Amarelo". ao momento que durante a Terceira Guerra Ninja deuse unha orde de que se se lle vía, fuxir de inmediato.
Minato desenvolveu o Rasengan, tardando tres anos en aprendelo á perfección.
Debido á súa grande experiencia en batalla e ao seu talento, foi postulado ao posto de Hokage por Sarutobi, que entón ocupaba o cargo, mostrando así que non confiaba no seu propio alumno, Orochimaru, polas súas ideas e a súa forma de actuar.
Ao converterse en Hokage, Konoha viviu unha curta época de paz, que pronto rompeu coa chegada de Kyūbi. Para poder conter o poder deste Bijū, usou o Fūin Jutsu: Shiki Fūjin, unha técnica prohibida de selado pola que puido encerrar ao raposo dentro do seu fillo recentemente nado, Naruto Uzumaki, ao prezo de pasar o resto da eternidade coa súa alma sendo devorada polo Deus da Morte que invocara para realizar o selo. A súa última vontade foi que Naruto fose recoñecido como un heroe por salvar á aldea, pero esta petición non foi honrada polos aldeáns.
O cuarto Hokage é o pai de Naruto. Din que o seu fillo parécese máis á súa nai, Kushina Uzumaki, na súa personalidade e a súa forma de pelexa, e ao seu pai fisicamente.
Jiraiya pensa que Minato debeu ter unha razón para encerrar ao Kyubi dentro do seu propio fillo, e deixar parte do seu poder parcialmente selado para que dispuxese del conforme o selo debilitásese. Durante unha lembranza de Jiraiya, vese como Minato encomia o libro do seu mestre (que non ten nada que ver coa colección Icha Icha) e gústalle tanto o protagonista da obra que decide porlle o seu nome ao seu fillo.
Quinto Hokage
A quinta Hokage (五代目火影), tamén coñecida coma Tsunade. É unha sannin lendaria, especialista médica, das súas habilidades só destácase a súa enorme forza sobrehumana, a súa habilidade médica e a súa capacidade de poder invocar lesmas xigantes. Por iso Tsunade convértese na Quinta hokage (a primeira muller en ocupar o posto).
Tsunade ten 51 anos, con todo usa o "Henge non jutsu" que lle permite cambiar a súa aparencia, coma se aínda estivese nos 20 anos. Sen contar cos seus vicios: aposta e gústalle ir a pubs. Nas apostas case sempre perde, polo que se gañou o título da "Lendaria perdedora"; e se gaña, é por que algo malo está a piques de ocorrer.
Pertence aos lendarios Sannin (sannin é unha forma de dicir 3 ou un grupo de tres en xaponés) xunto a Jiraiya e Orochimaru, os 3 foron alumnos de Sarutobi, o Terceiro Hokage. A pesar de ser a neta do Primeiro Hokage, Tsunade tivo un pasado tráxico, o seu irmán máis novo Nawaki, e o seu noivo Dan, morreron durante as guerras que sostiña a vila. Debido a isto, Tsunade adestra como ninja médico pero finalmente decide deixar a vila con Shizune, a sobriña de Dan, a quen acolleu como alumna. Ante a morte do Terceiro Hokage, Jiraiya e Naruto van na súa procura para solicitarlle que aceptase o posto de Quinto Hokage, aínda que nun inicio negouse, a pelexa que sostivo con Orochimaru e o valor de Naruto (quen curiosamente se parece moito ao seu defunto irmán) fíxolle ver que estaba nun erro e finalmente acepta o cargo. Xa en Konoha acolle a Sakura Haruno como alumna, quen ao parecer ten a capacidade para poder superala.
Danzō
Danzō (ダンゾウ) é máis belicoso que os demais personaxes influentes da aldea. Prefire a guerra e a agresión a outros países antes que a pasividade e a paz. No pasado competiu con Sarutobi polo posto de Hokage. Creou o agora desaparecido destacamento de ANBU coñecido como Raíz (根) e foi o seu dirixente. Danzō recomendou a Sai como substituto de Sasuke. Parece perder un brazo nalgún momento, aínda que as causas son descoñecidas.
A pesar do seu aparente apoio ao Hokage, Tsunade non confía nel. De feito, este parece ter os seus propios plans, en tanto que contacta con Orochimaru a través de Sai para realizar un novo ataque a Konoha. Con todo isto tórnase nunha hábil mentira cara ao sannin, posto que a misión real de Sai é asasinar a Sasuke polo ben da aldea.
Aínda que se descoñece o seu poder real, este debe ser nada desdeñable posto que unha competiu con Sarutobi polo posto de Hokage. As súas intencións reais, como menciona Sai máis adiante poderían ser as de realmente provocar un cambio en Konoha grazas a Orochimaru, pero traizoar despois a este matando a Sasuke e evitando que o usase como corpo. A pesar de todo isto, a súa natureza e desexos son aínda en gran parte misteriosos.
Homura Mitokado
Homura Mitokado (水戸門ホムラ) é un jōnin compañeiro do terceiro Hokage xunto a Koharu Utatane. Agora é un membro do consello. Non ten en grande estima a Naruto. El e Koharu querían restrinxir o número de veces que o mozo ninja saíse da aldea e limitar a súa área de acción para evitar que fose capturado por Akatsuki.
Ibiki Morino
Ibiki Morino é o examinador da primeira parte do exame de chūnin. Como comandante da división de Tortura e Interrogación ANBU, esta proba está deseñada por el. Pode facer facilmente que a xente experimente sufrimento psicolóxico, debido á súa habilidade para interrogar e inquietar á xente, sen recorrer á tortura física. Ten ademais un coñecemento completo da mente humana, polo que pode chegar a dominar aos demais servíndose da psicoloxía.
Ibiki posúe marcas de queimaduras, punzadas, e outras cicatrices por todo o seu corpo, en especial na súa cabeza, rastros todos eles de evidente e dolorosa tortura.
Fai a súa aparición na segunda parte no capítulo 331 do manga ameazando con torturar ao contacto de Kakuzu para que lle facilite información acerca deste.
Con frecuencia refírese a Naruto como un mozo interesante. Isto é probablemente debido ao feito de que Naruto non permite ser intimidado por calquera cousa. O discurso apaixonado deste ao final do exame escrito, inspirou gran confianza aos outros estudantes, algo inesperado para Morino.
Sai
Sai (サイ, Sai?) é un personaxe do manga e anime Naruto. É un ninja da Aldea Oculta de Konoha que pertence a unha división do ANBU, a raíz, que está en decadencia. O seu líder, Danzō, ordénalle entrar a formar parte do grupo de Naruto Uzumaki na segunda parte da historia, para substituír a Sasuke Uchiha aínda que ao avanzar a historia revélase o verdadeiro obxectivo desta acción.
A súa técnica máis representativa consiste en debuxar criaturas sobre un pergamiño, dándolle vida e atacando con elas. Con todo, é un ninja de gran nivel e capacidade.
Yamato
As técnicas que o caracterizan son o Mokuton (Elemento madeira), técnica secreta utilizada unicamente polo Primeiro Hokage.
Yamato é froito da experimentación xenética de Orochimaru. Este último, como parte dos seus experimentos mentres aínda estaba en Konoha, mesturou o ADN do Primeiro Hokage co de 60 nenos, e o único que sobreviviu foi Yamato. Desta forma herdou as súas técnicas innatas, entre elas o Mokuton e a habilidade de controlar Jinchūrikis.
O seu nome orixinal é Tenzō, xa que Yamato é un nome en clave que lle deu Tsunade.
Yugao Uzuki
Yugao Uzuki (卯月夕顔) é unha ANBU de Konoha e a amante de Hayate Gekko. Prometeu vingar a súa morte durante o exame de chūnin (no que era árbitro) cando morreu a mans de Baki, aínda que se descoñece se o levou a cabo. Non se sabe se persiste na súa vinganza, ou a deu por cumprida ao resistir a invasión a Konoha.
O xeito en que se dirixe a Kakashi Hatake como o seu "senpai" pode implicar que el era o seu superior directo no ANBU.
Akamaru
Akamaru (赤丸) é o can ninja (忍犬) de Kiba Inuzuka, o seu mellor amigo e compañeiro. Os seus sentidos agudizados como olfacto e oído, unidos á súa capacidade para comunicarse con Kiba lle covirten nunha ferramenta poderosa para atopar e transmitir información. Pode sentir chakra co seu nariz, así que pode medir a forza do inimigo e avisar a Kiba en caso de perigo. Ademais, pode realizar ataques combinados xunto ao seu amo, como aparentar o seu aspecto para confundir ao inimigo.
Durante a saga da persecución de Sasuke desenvolve unha técnica xunto a Kiba na que se transforman nun gran can branco de dúas cabezas.
Durante a primeira parte, Akamaru adoitaba ir montado na cabeza de Kiba ou metido entre o seu abrigo. Na segunda parte, Akamaru creceu moito, tanto que Kiba pódese montar nel. Cando Naruto coméntao, Kiba di que nin o notou, dado que estivera con el todo o tempo.
"Aka" significa "vermello". Cando Akamaru toma unha pílula de soldado, o seu pelo vólvese vermello.
De acordo a un libro oficial de datos, a súa comida favorita é unha especial que lle prepara Kiba, e a súa principal afección é camiñar con Kiba.
Haimaru Sankyodai
Os Haimaru Sankyodai (灰丸三兄弟) {{Literalmente os tres irmáns Haimaru) son os compañeiros caninos de Hana Inuzuka. Como o seu nome suxire, o seu pelo é gris.
Kuromaru
Kuromaru (黒丸) é o can de Tsume Inuzuka. Kuromaru ten aspecto de lobo gris e carece de orella esquerda e ollo dereito. Parece poder falar, e como o seu nome suxire, o seu pelo é negro.
Isaribi
Isaribi (漁り火) foi un suxeito humano de probas de Orochimaru. As probas debían permitir que os ninjas puidesen respirar baixo a auga, pero ela non era a versión definitiva disto, e a súa transformación é incompleta. Mandoulla ao País do Mar para que espiase aos barcos que abandonaban o porto. Adoitaba ir recuberta por vendas que cubrían a parte do seu corpo en permanente transformación. A xente da zona odiábaa e temía por pensar que a súa alma desaparecera.
Prometeuse a Isaribi que se seguía as ordes de Amachi (investigador subordinado de Orochimaru), devolveríalla ao seu aspecto humano. Nesta idea, atacou a numerosos barcos e matou a moitas personaes simulando ser "Kaima", un monstro mariño. Naruto conseguiu facela entrar en razón cando Amachi revelou que non tiña a cura. Tras a morte deste, foi a Konoha coa esperanza de que Tsunade puidésea curar.
Os Lendarios Irmáns Bobos
Os Lendarios Irmáns Bobos (伝説のバカ兄弟), tamén coñecidos como os Irmáns Fujin-Raijin (風神・雷神兄弟), son dous ninjas criminais. Os dous son gordos e grandes, e proporcionalmente estúpidos coa súa forza descomunal, e de aí o nome. Os seus pensamentos só se basean en comida, e todos os seus obxectivos céntranse en obtela. Durante unha misión mataron os seus compañeiros por comida, e acougáronse logo de facelo. Foron encerrados logo deste incidente, pero o único que os mantiña encerrados era o control que os gardas mantiñan sobre a súa subministración de comida.
Causaron problemas á aldea cando Mizuki deixoulles escapar con el da prisión, dicíndolles que Orochimaru daríalles boa comida. Son finalmente derrotados por Tsunade, cuxa enorme forza física eles temen e respectan, pois pode facerlles voar polo aire cun simple lapote. Convéncelles para que regresen á prisión dicindo que se non o fan, os gardas quitaranlles a súa comida. Ambos se refiren a Tsunade como "Onee San", o que pode levar a asumir que xa se coñecían de antes.
Fūjin
Fūjin (風神) (deus do vento) é o maior de ambos e é lixeiramente máis listo, aínda que non moito. Adoita ser o que decide o que facer en cada momento.
Raijin
Raijin (雷神) (deus do trono) é o menor deles, e sempre fai o que lle di o seu irmán.
Yakumo Kurama
Yakumo é unha poderosa usuaria de genjutsu do clan Kurama. Os seus pais morreron e ela é a única herdeira do clan. A través dos seus cadros, pode realizar un genjutsu que parece dar vida ás pinturas. Usou esta habilidade para causar que un raio impactase na mansión do Hokage. Aínda que só era unha ilusión, todo o mundo creu que era real. As súas habiliades son tan fortes que o cerebro pensa que o que sente é real, e se alguén cre que, por exemplo, entrou nun lume así creado, o seu corpo desenvolverá queimaduras.
Yakumo admira a Rock Le por converterse en ninja sen saber usar nin genjutsu nin ninjutsu. Sendo físcamente débil quixo facerse ninja manexando só taijutsu.
Con todo, Yakumo posúe un tipo de corpo que aparece raras veces no clan, e os seus poderes son por iso tan grandes que ás veces perde o control sobre eles. A presión e as esperanzas postas polo clan nela acabaron levándoa a un estado de trastorno mental.
Kurenai selou as súas habilidades logo de descubrir que non podía ensinala a controlalos. Isto provocou o fortalecemento do monstro. Durante un longo período, o "Ideō" foi capaz de facerse máis forte.
Yakumo desconfía de Konoha desde que escoitou parte dunha conversación entre Kurenai e o terceiro Hokage, agora morto. Ela chegou á conclusión de que planearon a morte dos seus pais, para protexer á aldea dun disturbio interno, así que pensaban matala a ela. Convenceuse diso ao oír os detalles sobre a morte dos seus pais, que non parecían moi coherentes. En realidade, o Hokage contoulle esa versión para evitar que ela soubese que tiña a culpa, porque o "Ideō" fora o responsable daquelas mortes. Ao final Yakumo decátase da existencia do seu monstro interno e deteno con axuda de Kurenai. Logo cae desmaiada e como dixo Naruto nesa ocasión, Yakumo agora sabia por que Kurenai fixera todo iso por ela.
Menma
Menma fora membro dun grupo de bandidos orixinarios do País dos Campos de Arroz. O seu nome real é descoñecido, Menma foi inventado por Naruto dada a amnesia deste. Abandonou a banda despois de que un dos membros matase a un home en fronte da súa filla. Logo de salvar á nena, Menma caeu por un precipicio e perdeu a súa memoria a consecuencia diso. Máis tarde revélase que en realidade a perdeu intencionadamente mediante unha técnica ninja. Naruto rescatoulle e levoulle a Konoha para recuperarse, e dálle o nome de Menma (por brotes de bambú que estaba buscando cando lle atopou).
Durante un incendio no hospital no que estaba, recupera a memoria. Por mor diso, decide facerse unha boa reputación entre os anciáns da aldea, levando a cabo tarefas como limpar os xardíns, todo iso acompañado por Naruto. Logo dun ataque dos bandidos, xunto a Naruto, Neji e Tenten saen en busca de algo que faga recuperar a Menma a súa memoria, posto que os demais aínda pensan que non a recuperou aínda.
Tras parar na aldea que os ladróns atacaron a última vez que Menma ía con eles, este decide quedar alí para axudarlles e protexerlles doutro ataque. A súa actuación salva á aldea, ata que o líder dos bandidos decide voar unha presa para alagar a cidade. Antes de decidir sacrificarse para salvar a aldea, Menma revela a Naruto que non perdera a memoria. Menma tiña unha habilidade coa que, tocando a súa ocarina, podía incrementar o chakra do obxectivo. Menma morre non sen antes despedirse de Naruto.
Aoi Rokusho
Aoi traizoou a Konoha ao convencer a Idate de que roubase dous tesouros antigos coa promesa de que así alcanzaría o nivel de chūnin. Estes obxectos eran a Espada Raijin e un pergamiño de técnicas prohibidas. Dirixíronse entón á Aldea Oculta da Choiva, pero o irmán de Idate, Ibiki Morino seguiulle. Este foi capturado pola aldea para que lles traducise o rolo, pero conseguiu escapar e recuperar o pergamiño. Aoi permaneceu naquela aldea realizando varios traballos e misións.
Sasuke Uchiha
Sasuke foxe de Konoha para irse con Orochimaru e conseguir poder para matar ó seu irmán Itachi. O grupo formado por: Kiba, Naruto, Neji e Chōji loitan contra os Catro do Son (uns ninjas que Orochimaru enviara para que acompañaran a Sasuke) para intentar que volva a Konoha, pero despois de gañar a Naruto no Val do Fin, chega xunto a Orochimaru.
Celtic League 2005-2006
A tempada 2005-2006 da Celtic League foi a quinta edición da liga celta de rugby, creada en 2001.
Formato da competición
O torneo estivo composto por 11 equipos (4 irlandeses, 4 galeses e 3 escoceses), e tivo un formato segundo o cal os equipos tiñan que disputar dúas voltas completas, de xeito que cada equipo se enfrontase ós outros 10 conxuntos dúas veces, unha como local e outra como visitante.
O sistema de puntuación foi o seguinte:
A liga comezou o 2 de setembro de 2005, e rematou o 27 de maio de 2006.
Géza Röhrig
Géza Röhrig, nado en Budapest o 11 de maio de 1967, é un actor e poeta húngaro. É coñecido polo seu papel no filme de 2015 Saul fia, o cal gañou o Gran Premio no Festival de Cannes de 2015, the Globo de Ouro ó mellor filme en lingua non inglesa e Óscar ó mellor filme en lingua non inglesa.
Vexetal
Vexetais son os organismos vivos do reino Plantae (como os animais son do reino Animalia). Os vexetais pódense definir como organismos pluricelulais, eucariotas fotoautótrofo(s), que non teñen movementos voluntarios nin órganos sensoriais. As plantas vasculares, as que atopamos en maior porcentaxe na experiencia diaria, teñen raíz, tronco e follas. As plantas ou vexetais son pois seres multicelulares que están situados na base da cadea alimenticia, formando unha das subdivisións ou reinos das eucariotas, sendo obxecto de estudo da botánica
A Igrexa, Cesullas, Cabana de Bergantiños
A Igrexa é un lugar da parroquia de Cesullas no concello coruñés de Cabana de Bergantiños na comarca de Bergantiños. Tiña 19 habitantes no ano 2018 segundo datos do Instituto Nacional de Estadística dos cales eran 8 homes e 11 mulleres.
Neste lugar atópase a igrexa parroquial de Cesullas.
Olga Viaño
Olga Cristina Viaño Sánchez, nada en Ferrol en 1931 e finada o 4 de decembro de 2008 na Coruña, foi unha xornalista galega, e a primeira muller en dirixir un xornal en Galicia.
Traxectoria
Nada en Ferrol en 1931, graduouse en xornalismo na Escola Oficial de Madrid, co número dous da súa promoción. Obtivo o título de enfermeira pola Universidade Complutense de Madrid e realizou estudos de Filosofía e Letras na Universidade de Santiago de Compostela. Exerceu de profesora de inglés no instituto de Segundo Ensino Concepción Arenal da súa cidade. Nai de sete fillos, traballou en El Correo Gallego e en Radio Ferrol para seguir como delegada de El Ideal Gallego na capital departamental. Despois, trasladouse a Vitoria ao diario Norte Exprés, onde exerceu de redactora xefe.
No ano 1968 regresou a Galicia, á Coruña, para incorporarse a La Voz de Galicia, na que traballou como xefa de sección local ata setembro de 1985, cando pasou a exercer o cargo de subdirectora do diario El Ideal Gallego. En 1988 foi designada directora en funcións de devandito rotativo, sendo a primeira muller que exerceu este cargo nun diario en Galicia. Ao longo destes anos deu voz aos pseudónimos de María Branca e Antía. Colaboradora fixa na primeira etapa de Antena 3 Radio e do diario ABC, membro da F.E.P.E.T., escribe sobre temas de turismo en El Correo Gallego, así como noutras publicacións españolas. Exerceu como profesora colaboradora en áreas de Teoría da Comunicación, Análise de Motivacións e Publicidade no Centro Español de Nuevas Profesiones de Coruña.
José Vega y Verdugo
miniatura|300px|Fachada occidental, románica, da Catedral de Santiago, segundo un debuxo de José Vega y Verdugo en 1657. No século XVIII foi derrubada para construír a actual fachada barroca do Obradoiro José Vega y Verdugo, nado en Ciempozuelos (Madrid) en 1623 e finado en Madrid en 1696, foi un cóengo que viviu en Santiago de Compostela entre 1649 e 1672, onde desenvolveu diferentes reformas na Catedral, polo que se lle considera o introdutor da arte barroca en Galicia.
Ostentou o título de Conde de Alba Real.
Traxectoria
O papa Inocencio X designouno cóengo de graza na Catedral de Santiago en 1649 e desde o primeiro momento quixo introducir na cidade e na Catedral as inquedanzas artísticas predominantes en Europa no século XVII. En 1657 presentou ó cabido un Informe o Memoria sobre as obras na Catedral de Santiago En distintas fontes consultadas poden observarse pequenas diferenzas no título deste documento: "Memoria o Informe sobre las obras de la Catedral de Santiago" (Gallaecia Fvlget: (1495-1995) cinco séculos de historia universitaria. Universidade de Santiago de Compostela, px. 61); "Memoria sobre las obras en la Catedral de Santiago" (Gran Enciclopedia Galega, s.v. Vega y Verdugo); "Informe sobre la construcción de varias obras en la Catedral de Santiago de Compostela" (Artehistoria.com ). Miguel Taín Guzmán ten un artigo sobre "Cronología, contenidos y referencias del Memorial sobre las obras de la Catedral de Santiago del canónigo pintor José de Vega y Verdugo". En realidade, o devandito informe perdeu a portada e hoxe se conserva nunha carpeta de cartón baixo o título "Informe de Vega y Verdugo", tal como foi rotulado no último terzo do século pasado; no interior existen dúas follas a modo de portada, ámbalas dúas do século XIX, que titularían o texto como "Informe del canónigo fabriquero y arquitecto D. José Verdugo, conde de Alba Real, sobre realización de varias obras en la Santa Iglesia con algunos diseños", unha, e "Ynforme dado por el señor Don José Verdugo, conde de Alba Real, canónigo fabriquero de esta Santa Yglesia Metropolitana de Santiago y arquitecto, para la construcción de varias obras en la misma con algunos dibujos, tres de ellos de las fachadas antiguas del Obradoiro y la Quintana", a outra. co que, ó longo de 48 folios e once debuxos intercalados, conseguiu convencelo para que aprobase distintas reformas na Catedral, tanto na capela maior como nas fachadas occidental (a actual fachada do Obradoiro) e oriental (a que dá á praza da Quintana).
En 1658 foi nomeado fabriqueiro da catedral, cargo que ostentou ata 1672 e que lle permitiu levar adiante algunha das reformas proxectadas.
En 1672 foi nomeado administrados dos bens do arcebispado de Granada, para despois trasladarse en 1676 a Madrid, onde morreu en 1696.
Obras en Galicia
Débese a Vega y Verdugo o baldaquino da Capela Maior, que propuxo como alternativa ó proxecto inicial do cabido de construír un retablo de prata sobre o altar maior (cuxas trazas xa se encargaran en 1643). A súa idea era emular o de Bernini na Basílica de San Pedro en Roma pero mellorándoo: "pois se aló columnas o sosteñen, acó anxos estano sustentando". O proxecto inicial tivo que ser modificado para adaptarse ás dimensións da capela maior, para o que se lle engadiu un segundo entaboamento que lle dotou de maior verticalidade.
As obras comezaron en 1658, da man dos escultores Francisco de Antas Franco e Bernardo Cabrera, que daquela xa traballaban na Catedral, aínda que o principal responsable foi Pedro de la Torre, escultor e arquitecto madrileño. Desde 1665 asumiu a dirección das obras Domingo de Andrade. Andrade introduciu novas modificacións no proxecto para darlle o seu aspecto oco e aéreo, tipicamente barroco.
O baldaquino está sostido por anxos (pero reforzado por catro trabes horizontais que se fixan ós grosos piares da capela). Está coroado por un Santiago cabaleiro que é honrado por catro reis: Afonso II, Ramiro I, Fernando o Católico e Filipe IV. Nos ángulos hai catro estatuas que representan as virtudes cardinais: a prudencia, a xustiza, a fortaleza e a temperanza.